Til stades:

1.trinn: Lisbeth Skogland

2.trinn: Else Berit Hattaland (referent)

3.trinn: Inghild Versland (møtte ikkje)

4.trinn: Anders Bøe

5.trinn: Beate Braut

6.trinn: Dag Folkvord

7.trinn: Torunn Vigrestad

SFO: Helga Lønne

Skulen: Sylvia Gjersdal

**1. Godkjenning av referat 26.09.17.**

Referatet blei godkjent.

**2. 50-års jubileum, jubileumsveka.**

Status er 39.495,- kr til fana frå kakesal og loddsal jubileumskvelden. Me har elles fått avslag på søknaden vår til Jæren Sparebank og Klepp Handelslag. Me må finna andre inntektskjelder.

Elles er me fornøgde med gjennomføringa av kvelden.

Skulen er elles fornøgd med opplegget sitt på skulen i jubileumsveka. Lydanlegget kunne vore betre når me samlast ute jubileumskvelden. Det blei teke jubileumsbilete i dag av alle elevane og tilsette på skulen.

**3. Heim-skule samarbeid; foreldredeltaking fleirkulturelle foreldre.**

Klepp Frivillighetssentral skal finna fram til ”ambassadørar” innanfor ulike folkegruppe i Klepp som kan vera med å integrera nye landsmenn på ulikt vis hos oss.

Me kan sjå for oss informasjon om for eksempel grunnlaget for vennegruppe og selskap. Me kan gjennomgå korleis vennegruppper og selskap vanlegvis bli gjennomført på foreldremøte. Gjennomgang av informasjon og kontakt med framandkulturelle foreldre er ikkje eit ansvar me kan leggja på foreldrekontaktane åleine.

Me må elles passa på at me ikkje gjennom venskap ekskluderer alternative kandidatar som ønskjer å ta på seg val som foreldrekontakt, men som ikkje får høve fordi folk er spurt og har takka ja til verv før valet faktisk skal gjennomførast.

Me bør drøfta problemstillinga når me har foreldrekontaktmøte på trinnet.

**4. Trafikksikring.**

Tormod Fjelde har refleksdemonstrasjon på Jærhagen på parkeringsplassen i 4.etasje, to grupper med start 18:00 og 18:30. Sylvia lagar invitasjon som ranselpost.

Elles gjekk me gjennom e-posten som Ola Sotnakk har sendt skulen og FAU. Det er kome opp skilt nord i Viervegen og skulen arbeider framleis for at det skal koma skilt i krysset Viervegen-Myrvegen.

Det er berre ordning for at førsteklassingane får refleksvest. Skulen har inga ordning med regelmessig fornying av refleksvest.

**5. Nye 17.mai på Kleppe - komité.**

Me kjem tilbake til saka.

**6. Finansiering av FAU.**

Me snakka om restfinansiering av fana. Me treng 80.000 og no har me 40.000. Me vil søkja 17.mai-komiteen om pengar for å fornya fana.

Driftsstyremøtet bør vedta at me skal gje elevrådet oppdrag å organisera ein teiknekonkurranse for å utforma ein idè til ny fane. Me bør setja ein tidsfrist.

**7. Temakveld lag og organisasjonar.**

Me kjem tilbake til saka.

**8. Manifest mot mobbing.**

Me jobbar vidare med saka. I gruppa ved skulen er FAU representert ved FAU-leiar, elles er skulen sin representant Gry Veronika Line og elevrådet har sine representant. Første møte er 03.11.

**9. Tiltak for å motivera til foreldrearbeid.**

Me kjem tilbake til saka.

**10. Endring av klassar - konsekvensar.**

Anders Bøe ønskte at me drøfta om det blir endringar av klassane for ofte ved skulen og om det kan gjerast noko for at det ikkje skal skje. Kan foreldra gjera noko slik at gruppene blir betre frå starten? Sylvia har undersøkt korleis andre skular gjer dette og deira erfaringar. Det er både og, nokre bytter ofte medan andre bytter sjeldnare. Sylvia konkluderte med at Kleppe skule ikkje bytter oftare enn andre skular.

Skulen vurderer å laga eit brev kor dei ber foreldre gje supplerande informasjon utanom det som kjem via barnehagen for å få best mogleg grunnlag for å setja saman gode grupper. Men, uansett er det veldig vanskeleg å gardera seg mot at endring av klassane er nødvendig av omsyn til læringsmiljøet.

**11. Aktuelt frå skulen**

* Dei første teikningane av ombyggingane/ tilleggsbygga som skal koma ved skulen er klare. Sylvia reknar med at det vil vera klart for innflytting i 2021.
* Når dei veit kor ny skule i Klepp kjem vil det koma nye krinsar. Nokre av dei ungane som i dag soknar til Kleppe skule vil tilhøyra ny skulekrins når nye skulen er klar.
* Førsteklassingane får Ipad først no, gjerne før jul.

**12. Aktuelt frå driftsstyret**

Ingen møter sidan sist.

**13. Aktuelt frå KFAU**

 Ikkje noko nytt

Neste møte blir: 20. november.